मध्यकालीन मिथिला क विद्वान आओर प्रभावशाली महिला मे शुमार चन्द्रकला कए संस्कृत आओर मैथिली कविता मे महारथ प्राप्त छल । चन्द्रकला, विश्वविख्यात कवि विद्यापति क पुत्रवधु छलीह । रागतरंगिनी मे लोचनकवि जाहि चंद्रकला क एकटा कविता क चर्च कैल गैल अछि । ओकर किछु पांति नीचा अछि ।
 चन्द्रकला उपरलका पांति मे प्रकरिरागिनी क वर्णन केने छलीह । रचना मे दू टा भाषा क मिश्रित कए उपयोग करब मध्यकालीन मिथिला क विशेषता छल । चंद्रकला क रचना मे ओहि समय क सामाजिक समरसता क बोध देखबैत अछि । एहि गप स इनकार नहि कैल जा सकैत छल कि पुरुष कवि क बीच चंद्रकला क चर्चा आओर उल्लेख खास क कए विद्यापति क बाद भेनाय अपना आप मे बतबैत अछि जे हुनकर योग्यता क स्तर कतैक ऊंच छल । ओना बड्ड रास शोधकर्ता मानैत छथि कि हुनकर रचना मे सेहो विद्यापति क प्रभाव अछि, मुदा विद्यापति क कैकटा रचना कए खोजनिहार केएन झा "किरण" क अनुसार त चन्द्रकला विद्यापति क पुत्रवधूए टा नहि छलीह, अपितु ओ चंद्रकवि जयदेव क भार्या सेहो छलीह । ओना एहि संबंध मे शोधकर्ताओं मे एकमत अखैन धरि नहि भए सकल अछि, मुदा एतबा लेल त सभ एकमत भ मानैत छथि कि चन्द्रकला एकटा विदुषी छलीह । 